Sporočilo za javnost za objavo – Informa Echo

11.02.2024

**Učinkovito in okolju prijazno ravnanje z energijo je izziv stoletja**

*Na Agenciji za okolje je 7. februarja 2024 potekala interdisciplinarna predstavitev Raziskave energetske učinkovitosti Slovenije 2023 (REUS) v gospodinjstvih in kazalcev vedenja in ravnanja z energijo.*

Raziskava REUS nudi statistične podatke, ki državni upravi omogočajo spremljanje vedenja in ravnanja z energijo in s tem povezane učinke ukrepov za doseganje okoljskih, podnebnih in energetskih ciljev. Kazalci okolja, ki temeljijo na podatkih raziskave REUS, predstavljajo podlago za ozaveščanje, informiranje in opolnomočenje državljanov kot dobrih gospodarjev z energijo v svojih domovih, na delavnih mestih in v javnih ustanovah.

Ker se ravnanju z energijo posveča manj pozornosti kot sodobnim, učinkovitim tehnologijam, zakonodaji in finančnim spodbudam, so se v naročniški modul raziskave REUS vključili Agencija za okolje, Eko Sklad in ELES. V povezavi z nedavnimi dogodki, ki so posledica podnebnih sprememb, so bila v središče zadnje raziskave REUS vključena naslednja vprašanja:

* v kolikšni meri so slovenska gospodinjstva pripravljena na ekstremne vremenske razmere,
* kako uporabniki ocenjujejo storitve svetovalne mreže ENSVET, ki deluje v okviru Eko sklada in
* v kolikšni meri so gospodinjstva pripravljena na aktivni odjem in zainteresirana za lastno proizvodnjo električne energije.

Rezultati REUS 2023 so objavljeni na spletni strani [raziskave REUS](https://porocila.reus.si/porocila-raziskave-reus-gos/).

---  
[Tina Seršen, Državna sekretarka za energijo, MOPE / Uvodni nagovor (VIDEO)](https://youtu.be/VxjvMpl0oxM)  
---

**Kazalci vedenja in ravnanja z energijo - ARSO**

Za hitrejše in dosledno pregledovanje podatkov so na Agenciji za okolje vzpostavljeni kazalci vedenja in ravnanja z energijo. Na dogodku so predstavili šest kazalcev iz naslednjih področij:

* Ozaveščenost prebivalstva o energetski učinkovitosti in odnos do porabe energije
* Ozaveščenost prebivalstva o vplivih podnebnih sprememb
* Odnos prebivalstva do okolju prijaznega prometa
* Odnos prebivalstva do porabe goriv in do vozil na alternativni pogon

[Kazalci so objavljeni na spletni strani Agencije za okolje - Kazalci okolja v Sloveniji](https://kazalci.arso.gov.si/sl/content/odnos-javnosti-do-porabe-energije-v-slovenskih-gospodinjstvih-0?tid=4), povzetki poročil pa na spletni strani [raziskave REUS](https://porocila.reus.si/porocila-raziskave-reus-gos/).

---  
[Pomen kazalcev vedenja in ravnanja / Nataša Kovač ARSO (VIDEO)](https://youtu.be/VBWiIap2bTo)

---

[Predstavitev posodobljenih kazalcev vedenja in ravnanja z energijo / Rajko Dolinšek, Informa Echo (VIDEO)](https://youtu.be/TV_5wSjSO4A)

---

**Pomoč pri odločanju - Svetovalna mreža ENSVET**

Z ozaveščanjem državljanov si želi Eko sklad doseči več vlaganj v učinkovito rabo energije. V ta namen so ustanovili mrežo ENSVET, katere prepoznavnost se je v zadnjih šestih letih povečala za deset odstotkov. Kot kažejo rezultati raziskave REUS GOS 2023, energetski svetovalci mreže ENSVET podelijo največ nasvetov prek telefona in osebnega obiska v pisarni. Državljani največ informacij v zvezi z mrežo ENSVET, dobijo iz tiskanih medijev in TV. Pomemben podatek za Eko sklad je, da skoraj 60 odstotni delež anketiranih zanima in želijo izvedeti več o sami mreži ENSVET. Eko sklad torej čaka še veliko izzivov pri dvigu same prepoznavnosti mreže ENSVET.

---  
[Poznavanje in mnenja o svetovalni mreži ENSVET / Tjaša Bandelj, Eko sklad (VIDEO)](https://youtu.be/g1Jp_-bIqp4)

---

**Samooskrba z električno energijo - ELES**

Izsledki vprašanj, ki jih je v raziskavo REUS vključil ELES so pokazali, da več kot polovica anketiranih ne razmišlja o lastni elektrarni, bi se pa vključili v energetsko skupnost. Predvsem tisti v večstanovanjskih stavbah, kjer so možnosti za izgradnjo lastne elektrarne omejene. Delež gospodinjstev, ki že imajo elektrarno, se je v enem letu podvojil. Dobra polovica od tistih, ki načrtujejo ogrevanje z elektriko bo izbralo toplotno črpalko. Slaba tretjina pa razmišlja o nakupu električnega avta v treh do petih letih.

---  
[Aktivni odjem, lastna proizvodnja el. energije in uporaba el. avtomobilov / Rajko Dolinšek (VIDEO)](https://youtu.be/2IFPBBDA0vs)

---

**Ekosistem učinkovitega ravnanja z energijo – Informa Echo**

Poleg REUS 2023 in kazalcev okolja, je bil predstavljen tudi razvojni projekt Ekosistem učinkovitega ravnanja z energijo (EURE), namenjen usklajevanju prizadevanj EU, države in državljanov, ki predstavljajo bazo za uresničevanje okoljskih, podnebnih in energetskih ciljev. Na izsledkih raziskave REUS Ekosistem EURE razvija agencija Informa Echo v sodelovanju s partnerji.

---  
[Ekosistem učinkovitega ravnanja z energijo EURE / Rajko Dolinšek, Informa Echo (VIDEO)](https://youtu.be/eHEIU3xK6XI)

---  
[Kombiniran kazalec naklonjenosti uporabi fotovoltaike / Lenka Hrastar, Ipsos / Rajko Dolinšek (VIDEO)](https://youtu.be/m5kK4ROCAVY)

---

Dogodek, ki je bil namenjen deležnikom iz državne uprave, strokovni javnosti in medijem, je izpostavil, kako osebne navade in vrednote, kot sta zmanjševanje porabe energije in izbira obnovljivih virov, vodijo k trajnostnemu vedenju in prispevajo k doseganju podnebno-energetskih ciljev.

---

[Vprašanja in odgovori (VIDEO)](https://youtu.be/KCNoctNEDwM)

---

--------------------------------------------------------------

**Viri**

Informa Echo, Raziskava energetske učinkovitosti Slovenije - REUS 2019, [www.reus.si](http://www.reus.si)

Medijska soba: <https://mediji.reus.si/>

Na prenovljeni spletni strani <https://porocila.reus.si/> lahko najdete javno dostopna poročila Raziskave REUS za gospodinjstva ter za javni in storitveni sektor.

Raziskava REUS je temelj Ekosistema učinkovitega ravnanja z energijo – [EURE](https://www.reus.si/ekosistem-eure/).

Infografika je primerna za tisk do širine 17 cm / © Informa Echo /

**O Raziskavi REUS**

Raziskava energetske učinkovitosti Slovenije – REUS je edina neodvisna kontinuirana raziskava v Sloveniji, ki omogoča pridobivanje statistično relevantnih podatkov s področja rabe energije. Raziskava REUS 2019 predstavlja sedmi val Raziskave energetske učinkovitosti Slovenije, ki jo izvaja Informa Echo v sodelovanju s partnerji od 2009.

Glavni sofinancer raziskave REUS je podjetje [Borzen](https://www.borzen.si/sl/) / [Trajnostna energija](http://www.trajnostnaenergija.si/).

Sofinancer Raziskave REUS GOS 2022 je tudi [Agencija Republike Slovenije za okolje](http://kazalci.arso.gov.si/sl/content/odnos-javnosti-do-integriranja-razlicnih-oblik-prevoza?tid=14) v okviru Ministrstva za okolje in prostor.

Več o raziskavi REUS: <https://www.reus.si/>

**O kazalcih okolja, vedenja in ravnanja z energijo**

Kazalci okolja so na dogovorjen način izbrani in predstavljeni podatki. Namenjeni so ozaveščanju javnosti in podpori odločanju. S kazalci, s katerimi spremljamo ozaveščenost javnosti o rabi energije, energetski učinkovitosti in podnebnih spremembah želimo vplivati na pomen znanja o podnebnih spremembah in  na večjo pripravljenost podpori podnebju in okolju prijaznim politikam.

Kazalec okolja [Ekstremni padavinski dogodki](https://kazalci.arso.gov.si/sl/content/ekstremni-padavinski-dogodki-1?tid=16) in kazalec vedenja in ravnanja [Ozaveščenost javnosti o vplivih podnebnih sprememb](https://kazalci.arso.gov.si/sl/content/ozavescenost-javnosti-o-vplivih-podnebnih-sprememb-0) in druge kazalce vedenja in ravnanja z energijo lahko najdete na spletni strani ARSO, več podatkov iz / o Raziskavi energetske učinkovitosti Slovenije – REUS pa na spletni strani [www.reus.si](http://www.reus.si/).

Več informacij vezanih na članek v Poročilu o stanju okolja 2022 – poglavje Podnebne spremembe.[*https://www.gov.si/assets/ministrstva/MOP/Dokumenti/porocilo\_o\_okolju\_2022.pdf*](https://www.gov.si/assets/ministrstva/MOP/Dokumenti/porocilo_o_okolju_2022.pdf)

# Priloga z dodatnimi informacijami

**Pogoji za uporabo in objavljanje gradiv**

Vsa besedila in grafični elementi redakcija Informa Echo objavlja v »Medijskem kotičku« spletne strani Raziskave energetske učinkovitosti Slovenije.

Vsa gradiva lahko uporabljate pod naslednjimi pogoji:

1. Obvezno morate navesti vir (Informa Echo, [www.reus.si](http://www.reus.si/) )
2. Besedila in grafike lahko uporabite v celoti ali po delih
3. Zaradi točnosti podanih informacij ne smete spreminjati vrednosti statističnih podatkov.

Več o tem v medijski sobi <https://mediji.reus.si/>

**Prijavite se na novice REUS**

Redakcija Informa Echo na (približno) vsaka dva meseca objavlja izbrane rezultate Raziskave energetske učinkovitosti Slovenije- REUS 2019: temeljite analize in infografike, posamezne statistike z določenega področja, primere uporabe rezultatov raziskave REUS in obvestila o prihajajočih dogodkih.

Povezava za prijavo na novice <https://www.reus.si/prijava/>

------------------------------------------------------------

Kontakt:

Rajko Dolinšek

direktor Informa Echo in vodja projekta REUS

[rajko.dolinsek@informa-echo.si](mailto:rajko.dolinsek@informa-echo.si)

tel. 031 688 423